laion/Wikipedia-Exotic huggingface dataset:
Nix

Nix on üks Pluuto looduslikest kaaslastest. Selle avastas koos Pluuto kõige välimise kaaslase Hydraga 2005. aasta juunis Hubble'i teleskoobi Pluuto kaaslaste otsingumeeskond. Esimene pilt Nixist saadi 2015. aasta juulis, kui kosmosesond New Horizons Pluuto süsteemist mööda lendas. Pluuto nelja väiksema kuu piltidest parimad saadi just Nixist, nende lahutus küündib 330 meetrini piksli kohta. Nixi mõõtmed on 50×35×33 km (selle kuju on silmatorkavalt piklik), mass (4,5±4,0)×1016 kg, pöörlemisperiood 1,829 ± 0,009 ööpäeva (ent muutlik) ja tiirlemisperiood 24,85463±0,00003 ööpäeva. Kaaslase pinnatemperatuur on 33–35 K ja albeedo 0,56 ± 0,05. Nime sai Nix vanakreeka ööjumalanna Nyxi, Charoni ema järgi. Cain, Fraser (2008). "Pluto's Moon Nix". "New Horizons flyby timeline". Originaali arhiivikoopia seisuga 15. juuli 2015. Vaadatud 16. juulil 2017. Nix NASA Päikesesüsteemi uuringute kodulehel
Tiburcio Carías Andino

Tiburcio Carías Andino (1876–1969) oli Hondurase president 1. veebruarist 1933 kuni 1. jaanuarini 1949.
Proserpine (maal)

„Proserpine“ on inglise kunstniku ja luuletaja Dante Gabriel Rossetti õlimaal lõuendil. 1874. aastal valminud teosel kujutas Rossetti kreeka allilma- ja viljakusjumalannat Proserpinet. Kunstniku modelliks oli Jane Burden. Maal on külastajatele vaatamiseks väljas Tate'i galerii ruumis 1840. Kunstnikul valmis teosest vähemalt kaheksa versiooni. Proserpine 1880. aasta versioon (kriit) 1882. aasta versioon (8.) "Dante Gabriel Rossetti / Proserpine / 1874". www.tate.org.uk (inglise). Vaadatud 18.03.2017. Ash, Russell. (1995) Dante Gabriel Rossetti. London: Pavilion Books. Doughty, Oswald (1949) A Victorian Romantic: Dante Gabriel Rossetti London: Frederick Muller. Fredeman, William E. (ed.) (2002–08) The correspondence of Dante Gabriel Rossetti. 7 Vols., Brewer, Cambridge. Hilto, Timoth (1970). The Pre-Raphaelites. London: Thames and Hudson, New York: Abrams. Parris, Leslie (ed.) (1984). The Pre-Raphaelites, exhibition catalogue, London: Tate Gallery. Surtees, Virginia. (1971) Dante Gabriel Rossetti. 2 vols. Oxford: Clarendon Press. Todd, Pamela (2001). Pre-Raphaelites at Home, New York: Watson-Giptill Publications. Treuherz, Julian, Prettejohn, Elizabeth, and Becker, Edwin (2003). Dante Gabriel Rossetti. London: Thames & Hudson. Rossetti's Proserpine on the Victorian Web Proserpine and Jane Morris: Women Trapped in Unhappy Relationships The Rossetti Archive Proserpine at Tate Britain
Eestlased Portugalis

Eestlased Portugalis on Portugalis elanud või elavad eestlased. 2002 asutati Portugalis Lissabonis sealseid eestlasi ühendav organisatsioon Lissaboni Eesti Selts. 2008 lõpetas selts tegevuse. 2015 asutati Eesti-Portugali Sõprusselts. Eesti-Portugali suhted https://web.archive.org/web/20171107025322/http://vm.ee/et/riigid/portugal?display=relations (vaadatud 17.03.2017)
Laurynas Stankevičius

Laurynas Mindaugas Stankevičius (10. august 1935 Aukštadvaris – 17. märts 2017 Vilnius) oli Leedu poliitik, ta kuulus Leedu Demokraatliku Tööpartei ridadesse. Ta oli 15. veebruarist 1996 kuni 27. novembrini 1996 Leedu peaminister. Ta sündis aastal 1935 Aukštadvarises (praeguse haldusjaotuse järgi Trakai rajoonis). Lõpetas aastal 1953 Vilniuse 1. Keskkooli ning õppis aastatel 1953–1957 Leningradis majandust. Ta oli aastatel 1988–1990 Leedu NSV sotsiaalala aseminister, kuulus toona NLKP ridadesse. Aastast 1990 kuulus ta Leedu Demokraatliku Tööpartei ridadesse. 20. oktoobrist 1993 kuni 12. juulini 1994 oli ta sotsiaal- ja tööminister Adolfas Šleževičiuse valitsuses. 15. veebruarist 1996 kuni 27. novembrini oli ta 1996 Leedu peaminister.
Vabriku tänav (Rakvere)

Vabriku tänav on tänav Rakveres, paikneb linna lääneosas. Tänav on 572 meetrit pikk ja asub Vanalinnas. Tänav saab alguse Tallinna tänavalt ja ümbritseb Teatrimäge ning Rahvaaeda idast-põhjast, külgneb Õllepruuli tänava ja Tiigi tänavaga. Tänav lõpeb Näituse tänavaga ristudes. Tänav paikneb kunagise Rakvere mõisa maadel ja kandis varem Õllepruuli ja ka Pruuli nime. Vabriku tänav 3, Rahvamaja tiikide taga, Tööstuse linnajao piiril asus Rakvere linaketramise vabrik ja hiljem Kartuliühingu Liidu Rakvere piiritusevabrik. Vabriku tänav 6, asub Osaühing Estonian Spirit Rakvere Piiritusvabrik. Rakvere linna tänavate teenumbrid ja teepikkused Elektrooniline Riigi Teataja (vaadatud 13.märtsil 2017) Odette Kirss. "Jalutaja teejuht. Rakvere", Tallinn, Solnessi Arhitektuurikirjastus, 2007. Rakvere piiritusepuhastusevabrik valmis, Postimees (1886-1944), nr. 16, 17 jaanuar 1938
Lissaboni Eesti Selts

Lissaboni Eesti Selts oli Portugalis Lissabonis tegutsenud Portugali eestlasi ühendanud selts. Selts asutati 2002. Selts lõpetas tegevuse 2008. Et Portugalis elavaid eestlasi uuesti ühendada asutati 2015 Eesti-Portugali Sõprusselts. https://web.archive.org/web/20171107025322/http://vm.ee/et/riigid/portugal?display=relations (vaadatud 17.03.2017) Arhiiviversioon Lissaboni Eesti Seltsi kodulehest, 5.04.2006 Eesti-Portugali Sõprusselts Facebookis
Eestlased Itaalias

Eestlased Itaalias on Itaalias elanud või elavad eestlased. Seisuga 1998 elas Itaalias 132 eestlast. Eestlaste keskused Itaalias on Bologna, Milano ja Rooma. Itaalias tegutseb Itaalia Eesti Selts, samuti Bologna Eesti Kool ja Milano Eesti Kool. Eesti-Itaalia suhted http://web.tiscali.it/EstoniaOnLine/ (vaadatud 17.03.2017) Eesti kogukond Itaalias, aegunud veebileht (viimati uuendatud 2007)
Eestlased Brasiilias

Eestlased Brasilias on Brasiilias elanud või elavad eestlased. Esimesed eestlased jõudsid Brasiiliasse 19. sajandi lõpus. Hiljem on Brasiiliasse tulnud 3 suuremat gruppi: esimene 1917–1918, teine 1924–1925 ja kolmas pärast Teist maailmasõda. 1921–1939 jõudis Brasiiliasse Santose sadama kaudu 2597 eestlast (São Paulo osariigi andmed). Brasiiliasse jõudnute koguarv oli sel ajavahemikul suurem. 2010. aastatel elas Brasiilias umbes 500 eestlast. Enamik eestlasi elab São Paulo linnas või São Paulo osariigis, vähem Rio de Janeiro, Paraná, Rio Grande do Suli ja teistes osariikides. São Paulo Eesti abiandmise ja hariduse selts "Uus Kodu". Selts tegutses 1930. aastatel ja selle väljaanne oli Meie Kodu (varasema nimega Uus Kodu). Eesti-Brasiilia suhted https://web.archive.org/web/20210508111805/https://vm.ee/et/riigid/argentina?display=relations (vaadatud 17.03.2017)
28. märts

28. märts on Gregoriuse kalendri 87. (liigaastal 88.) päev. Juliuse kalendri järgi 15. märts (1901–2099). Aasta lõpuni on 278 päeva. 1926 – Tallinnas toimusid Eesti meistrivõistlused maadluses. 1934 – Itaalia saadik Leone Will Schott esitas oma volitused riigivanem Konstantin Pätsile. 1937 – Riias toimusid Euroopa meistrivõistlused jääpurjetamises, kus Etienne Gahlnbäck tuli neljandat ja Erik Holst viiendat korda meistriks. 2005 – Tallinna Ülikooli senati otsusega loodi Balti Filmi- ja Meediakool. 0845 – Prantsusmaal rüüstasid viikingid Pariisi. 1795 – Kuramaa hertsogiriik liideti Venemaaga. 1854 – Suurbritannia ja Prantsusmaa kuulutasid Krimmi sõja käigus Venemaale sõja.[viide?] 1871 – Prantsusmaal kuulutati välja Pariisi kommuun. 1882 – Paul Carl Beiersdorf sai rebitava plaastri kohta patendi. 1930 – Türgis, Konstantinoopol sai ametlikult nimeks İstanbul. 1935 – Eesti saadik Friedrich Akel esitas oma volitused Madalmaade kuningannale Wilhelminale. 1939 – Francisco Franco vallutas Madridi. 2010 – Rootsis müüdi Ameerika Ühendriikide Ford Motor Company kontserni kuuluv sõiduautosid tootev Volvo Cars Hiina autotootjale Zhejiang Geely Holding Group.  Pikemalt artiklis Sündinud 28. märtsil 1592 – Jan Amos Komenský, tšehhi õpetaja ja kirjanik 1743 – vürstinna Jekaterina Daškova, vene kirjanik ja ühiskonnategelane 1862 – Aristide Briand, Prantsuse riigimees, Nobeli rahuauhind 1926 1868 – Maksim Gorki, vene kirjanik 1880 – Fritz Klatte, saksa keemik 1912 – Veera Saar, eesti kirjanik ja pedagoog 1921 – Dirk Bogarde, briti näitleja 1925 – Innokenti Smoktunovski, vene näitleja 1931 – Vaino Väljas, eesti poliitik 1945 – Hans Brunhart, Liechtensteini poliitik 1955 – Reba McEntire, USA kantrilaulja 1960 – Éric-Emmanuel Schmitt, prantsuse kirjanik ja lavastaja 1970 – Vince Vaughn, ameerika näitleja 1973 – Jaagup Kreem, eesti muusik 1981 – Julia Stiles, ameerika näitleja 1981 – Rasmus Kaljujärv, eesti näitleja 1986 – Lady GaGa, USA laulja  Pikemalt artiklis Surnud 28. märtsil 0193 – Pertinax, Rooma keiser 1881 – Modest Mussorgski, vene helilooja 1923 – Jaan Kreuks, hukkus tulevahetuses Kaitsepolitseiga 1941 – Virginia Woolf, inglise kirjanik 1943 – Sergei Rahmaninov, vene helilooja ja pianist 1953 – Jim Thorpe, USA sportlane 1968 – Johannes Voldemar Veski, eesti keeleteadlane 1969 – Dwight Eisenhower, USA armeekindral, 34. USA president 1985 – Marc Chagall, juudi kunstnik 1987 – Maria von Trapp, laulja 1990 – Oskar Puhm, eesti vaimulik 1994 – Eugène Ionesco, kirjanik 2004 – Peter Ustinov, inglise näitleja, lavastaja ja publitsist 2007 – Jevgeni Kogan, Eesti ja Nõukogude Liidu ühiskonnategelane ja poliitik 2017 – Enn Vetemaa, eesti kirjanik, tõlkija ja helilooja ... Tallinna maksimumtemperatuur +14,4 °C (1903) Tallinna miinimumtemperatuur –22,6 °C (1952) Tartu maksimumtemperatuur +16,9 °C (2007) Tartu miinimumtemperatuur –25,2 °C (1952) 2007 – päeva kõrgeim õhutemperatuur Jõgeval (+16,9 °C), Türil (+17,4 °C), Viljandis (+17,4 °C), Väike-Maarjas (+16,1 °C) ESBL veebis (vaadatud 29.12.2014) tlu.ee: Tallinna Ülikooli Balti Filmi- ja Meediakool saab 10-aastaseks, vaadatud 25.03.2016
Arturo Alessandri Palma

Arturo Fortunato Alessandri Palma (20. detsember 1868 – 24. august 1950) oli Tšiili president 23. detsembrist 1920 kuni 12. septembrini 1924, 12. märts kuni 1. oktoobrini 1925 ja 24. detsembrist 1932 kuni 24. detsembrini 1938. Ka tema poeg Jorge Alessandri Rodríguez oli Tšiili president.
Gingo biloba (luuletus)

"Ginkgo Biloba" (varem "Gingo biloba") on Saksa kirjaniku Johann Wolfgang von Goethe 1815. aasta 15. septembril kirjutatud luuletus. 1819. aastal avaldati see luuletsüklis "Lääne-Ida diivan" ("West-östlicher Divan"). Mõnede allikate kohaselt noppis Goethe 1815. aasta paiku Heidelbergi lossiaiast hõlmikpuulehe, kirjutas luuletuse pühendusega Marianne von Willemerile ja saatis hõlmikpuulehe koos kirjaga. Kõnealune hõlmikpuu (istutatud 1795. aastal) varustati mälestustahvliga, kuid on nüüdseks surnud. Fred Hageneder, "Puud on tarkusekandjad". Sinisukk, 2006. LK 109. Luuletus Vladimir Beekmani tõlkes Reiner Wild: "Dieses Baum’s Blatt". Zu Goethes Dichtung Gingo biloba., Edition Literaturhaus, Heidelberg 2016. Goethes geheimnisvolles Ginkgoblatt, 15. september 2015 Heidelberger Geschichtsverein e.V. HGV
Pociemsi raudteepeatus

Pociemsi raudteepeatus oli raudteepeatus Tallinna–Pärnu–Riia raudteel Limbaži piirkonnas ja Katvari vallas Pociemsi külas. Peatus asus Riia raudteejaamast 96,5 km kaugusel. Peatus avati 23. novembril 1935. Viimane rong peatus seal aastal 1998. Aastatel 2005–2006 võeti Läti poolelt metallivaraste rüüstatud raudtee kuni Skulteni üles. Peatuse likvideerimisel kuulusid sealsete ehitiste hulka ootepaviljon, käimla, ooteplatvorm ja kaks kaevu. T. Altbergs, K. Augustāne, I. Pētersone. Dzelzceļi Latvijā. R: Jumava, 2009, 186. lk. http://likumi.lv/doc.php?id=15312 Infot peatuse kohta (vene keeles) Peatus vanal kaardil
Vidmantas Brazys

Vidmantas Brazys (26. aprill 1946 Balsupiai – 17. märts 2017 Vilnius) oli Leedu poliitik ja Marijampolė omavalitsuse esimees. Ta sündis aastal 1946 Balsupiais (praeguse haldusjaotuse järgi Marijampolė omavalitsuses). Aastal 1957 lõpetas ta Balsupiais algkooli, aastal 1961 Vilkaviškises põhikooli. Aastal 1965 lõpetas ta Kapsukases põllumajandustehnikumi. Aastal 1986 lõpetas ta Kaunases zooinsenerina Leedu Veterinaaria Akadeemia. Ta oli aastast 2000 Leedu Demokraatliku Tööpartei liige, aastast 2001 aga Leedu Sotsiaaldemokraatliku Partei liige. Ta oli abielus ja tal on kaks poega.
Bocca baciata

„Suudeldud huuled“ (itaalia keeles „Bocca baciata“) on inglise kunstniku ja luuletaja Dante Gabriel Rossetti (1828–1882) õlimaal lõuendil. 1859. aastal valminud teos asub Bostoni Kaunite kunstide muuseumis (Massachusetts, USA). "Bocca Baciata / Dante Gabriel Rossetti / 1859". www.rossettiarchive.org (inglise). Vaadatud 18.03.2017.
Pedro Aguirre Cerda

Pedro Aguirre Cerda (6. veebruar 1879 – 25. november 1941) oli Tšiili president 24. detsembrist 1938 kuni surmani.
Dave Stallworth

Dave Stallworth (20. detsember 1941 Dallas – 15. märts 2017 Wichita) oli USA korvpallur. Ta mängis kaheksa hooaega NBA korvpalliliigas. Aastail 1965–1972 ja 1974 mängis ta korvpalliklubis New York Knicks ja aastail 1972–1974 Baltimore / Capital Bulletsis (praeguse nimega Washington Wizards). 1970. aastal tuli ta New York Knicksi koosseisus NBA meistriks.
Koostöövalmidus

Koostöövalmidus on isikuomadus, mida saab kirjeldada kui lahke, osavõtlik, soe ja teistega arvestav. Tänapäeval on koostöövalmidus isiksuse psühholoogias üks viiest suure viisiku teooria omadustest. Ta näitab inimeste individuaalseid erinevuseid seoses koostööga ja harmooniaga suhetes. Inimesed, kellel on selles omaduses kõrged näitajad, on empaatilised ja omakasupüüdmatud, samas kui madala koostöövalmidusega inimesed käituvad isekalt ja empaatiatundeta. Need, kelle tulemused on eriti madalad, kalduvad teistega koostöö asemel manipuleerima ja võistlema. Koostöövalmidust peetakse peamiseks iseloomujooneks, mille alla saab liigitada erinevaid kõrvaljooni, mis statistiliselt kuuluvad omavahel kokku. Kõrvaljooned on: usaldus, otsekohesus, altruism, kuulekus, tagasihoidlikkus ja õrnameelsus. Suur viisik Neurootilisus Meelekindlus Ekstravertsus ja introvertsus Thompson, E.R. (oktoober 2008). "Development and Validation of an International English Big-Five Mini-Markers". Personality and Individual Differences. 45 (6): 542–548. DOI:10.1016/j.paid.2008.06.013. Graziano, W.G., & Eisenberg, N. (1997). Matsumoto, D.; Juang, L. (2012). Culture and Psychology: 5th Edition. Belmont, CA: Wadsworth-Cengage Learning. Lk 271. ISBN 1-111-34493-0.
Olev Piirsalu

Olev Piirsalu (18. märts 1935 Haapsalu – 29. august 2018 Vormsi) oli Eesti vehkleja ja vehklemistreener. Olev Piirsalu lõpetas 1955. aastal Haapsalu 1. Keskkooli ja 1959. aastal Moskva KKKI. Aastail 1962–1966 õppis ta Tallinna Kunstiinstituudis. Vehklemisega hakkas tegelema 1950. aastal Endel Nelise juhendamisel, õpingute ajal Moskvas treenis Nõukogude Liidu koondise juures. Piirsalu võitis 1963. aasta Eesti meistrivõistlustel espadronis individuaalse kuldmedali, meeskonna koosseisus tuli ta Eesti meistriks espadronis 1960. aasta ja 1970. aasta Eesti meistrivõistlustel. Aastail 1960–1970 töötas vehklemistreenerina Kalevis ja Tallinna LNSK-s. Tema käe all on teiste seas treeninud Tõnis Kaasik, Malle Krunks ja Albert Tiido. "Biograafia". Eesti spordi biograafilise leksikoni veebiversioon (eesti keel). Vaadatud 18.03.2017.{{netiviide}}: CS1 hooldus: tundmatu keel (link) Biograafia ESBL-is
Traditsiooniline ökoloogiline teadmine

Traditsiooniline ökoloogiline teadmine on kohalike inimeste traditsiooniline teadmine, mis arvestab jätkusuutlikku looduslike ressursside kasutamist.
Dalou mäed

Dalou mäed (hiina keeles 大娄山; Pinyin Dàlóu Shānmài ) on Hiina edelaosas Guizhou, Chongqingi ja Sichuani provintsi territooriumil asuv lubjakivi mäeahelik. Ahelik kulgeb kirde-edela suunas ja selle kõrgeim tipp on Jinfo Shan (hiina keeles 金佛山 Pinyin Jīnfó Shān) (2251 m) (Chongqing). Ühe uuema uurimuse kohaselt, mis viidi läbi Guizhou ja Chongqingi provintsis, sh Jinfo Shanil (uurimisala (27°43′44″–28°56′14″N, 107°15′53″–108°04′46″E, kõrgus 840–1200 m merepinnast) kasvavate hõlmikpuude kloroplasti DNA-d uurides, on seal kasvavad hõlmikpuud (Ginkgo biloba L.) tõenäoliselt jääaja jäänukliik (inglise keeles glacial refugia) ja osa hõlmikpuude looduslikust levilast. Dalou mäestik on pelgupaik mitmetele jäänukliikidele, nagu kataia (Cathaya argyrophylla Chun et Kuang), Cercidiphyllum japonicum var. sinense Rehder & E. H. Wilson, lehearmipuu (Tetracentron sinense Oliv., tuvipuu (Davidia involucrata Baill.) ja hiina tulbipuu (Liriodendron chinense (Hemsley) Sargent, kuid põllumajanduse intensiivistumise oludes on enamik taimepopulatsioone hävitatud (Fu ja Jin, 1992; viidanud Tang jt, 2012). Cindy Q. Tang, Yongchuan Yang, Masahiko Ohsawa jt, Evidence for the persistence of wild Ginkgo biloba (Ginkgoaceae) populations in the Dalou Mountains, southwestern China, 30. juuli 2012, doi: 10.3732/ajb.1200168, Am. J. Bot., August 2012, 99. väljaanne, nr 8, lk 1408-1414, vaadatud 17. märtsil 2017. Cindy Q. Tang, Yongchuan Yang, Masahiko Ohsawa jt, Evidence for the persistence of wild Ginkgo biloba (Ginkgoaceae) populations in the Dalou Mountains, southwestern China, 30. juuli 2012, doi: 10.3732/ajb.1200168, Am. J. Bot., august 2012, 99. väljaanne, nr 8, lk 1408-1414, vaadatud 17. märtsil 2017 Selles artiklis on kasutatud ingliskeelset artiklit en:Dalou Mountains seisuga 18.03.2017.
Kultuuriline mitmekesisus

Kultuuriline mitmekesisus on bioloogilise mitmekesisuse analoog, millega tähistatakse keelelist, kultuurilist ja traditsioonilist mitmekesisust vastukaaluks globaalsele monokultuurile. UNESCO deklaratsioon kultuurilise mitmekesisuse kaitseks võeti vastu 2. novembril 2001. biokultuuriline mitmekesisus mitmekultuurilisus
Interlingue-Union

Interlingue-Union on organisatsioon, mille eesmärk on Edgar von Wahli loodud tehiskeele interlingue (varem oktsidentaal) propageerimine. Organisatsiooni eelkäija oli 1927. aastal loodud Association International Cosmoglotta, mis koondas erinevaid oktsidentaaliühinguid, mida oli assotsiatsiooni loomisaastal kokku neli. 1928. aastal reorganiseeriti assotsiatsioon Occidental-Unioniks. Seoses oktsidentaali ümbernimetamisega interlingueks 1949. aastal sai ka organisatsioon uue nime – Interlingue-Union. Interlingue-Union annab välja ajakirja Cosmoglotta. Ülo Lumiste, Leo Võhandu, Kolmest Eestis loodud tehiskeelest ja nende loojatest. – Akadeemia 2007, nr 3, lk 482–510, siin lk 486–487. Aleksandr Dulitšenko. Международные вспомогательные языки. Tallinn: Valgus, 1990, lk 219. Interlingue Union IE-Munde - Jurnal e information pri Interlingue (Occidental).
Erika Pedak

Erika Pedak (sünninimi Erika Järvekülg; sündinud 1. oktoobril 1948 Viljandimaal) on eesti tekstiilikunstnik. Ta lõpetas 1977. aastal Tartu Riikliku Ülikoolis kaugõppes ajaloo eriala. 1985. aastal lõpetas ta tekstiilikunsti erialal Eesti NSV Riikliku Kunstiinstituudi. 2007. aastal lõpetas ta Tartu Ülikooli kunstiajaloo magistriõppe. 1997 aasta tekstiilikunstnik 2015 aasta tekstiilikunstnik Tekstiilidisain 100
Asko Nuutinen

Asko Nuutinen (15. aprill 1957 – 18. märts 2017) oli soome laskesuusakoondise lasketreener. 2017. aasta märtsis kukkus Nuutinen Soomes Kontiolahti MK-etapi treeningul teadvusekaotuse tõttu kokku ja viidi haiglasse. Eesti laskesuusatamise koondise lasketreener (2016) Soome laskesuusatamise koondise lasketreener (2017) Laskesuusatamise MK-etapil Norras Holmenkollenis (2017) pühendas soome laskesuusataja Mari Laukkanen oma jälitussõiduvõidu Nuutisele. Soome laskesuusatajad kandsid Oslo MK-etapil (2017) Nuutise mälestuseks musti käepaelu Viktoria Franke (23.07.2006). "Finnische Mannschaft". Biathlon Online Magazin. Vili Pesu (18.03.2017). "Suomen ampumahiihtomaajoukkueen valmentaja Asko Nuutinen on kuollut". Ilta-Sanomat. Silver Tabo (18.03.2017). "Suri Eesti laskesuusatajatega töötanud treener Asko Nuutinen". Postimees Sport. Alvar Tiisler (18.03.2017). "Emotsionaalne Laukkanen: ma võlgnen võidu Askole". ERR Sport. Anders Nõmm (18.03.2017). "VIDEO | Lahkunud treenerile võidu pühendanud Laukkaneni emotsionaalne finiš". ERR Sport. Gunnar Leheste (18.03.2017). "Suri Eesti koondisega töötanud laskesuusatreener Asko Nuutinen". Delfi Sport.
Miracle

"Ime" (inglise "Miracle"), Gavin O'Connori film Kurt Russelliga peaosas Ameerika Ühendriikide jäähokikoondisest 1980. aasta olümpiamängudel "Miracle", Céline Dioni album, 2004 "The Miracle", Queeni album, 1989 "Miracle", Cascada laul, 2006 "Miracle", Céline Dioni laul samanimeliselt albumilt "Miracle", Foo Fightersi laul, 2006 "Miracle", Hurtsi laul, 2013 "Miracle", Olive'i laul, 1996 "The Miracle", Queeni laul samanimeliselt albumilt
John Ellis

John Ellis (1710? või 1714 - 15. oktoober 1776 London) oli iiri botaanik ja zooloog, kes oli spetsialiseerunud korallide uurimisele. Ta toimetas Ameerika Ühendriikidest Inglismaale mitmeid taimi ja seemneid. Ellis oli kirjavahetuses mitmete botaanikutega, sh Linnéga. Tema ametlik autorinimi on „J.Ellis“. Directions for bringing over seeds and plants, from the East-Indies and other distant countries, in a state of vegetation : together with a catalogue of such foreign plants as are worthy of being encouraged in our American colonies, for the purposes of medicine, agriculture, and commerce. To which is added, the figure and botanical description of a new sensitive plant, called Dionaea muscipula: or, Venus's fly-trap /, 1770 An historical account of coffee : with an engraving, and botanical description of the tree : to which are added sundry papers relative to its culture and use, as an Article of Diet and of Commerce : published by John Ellis, F. R. S. Agent for the Island of Dominica, 1774 An essay towards a natural history of the corallines, and other marine productions of the like kind, commonly found on the coasts of Great Britain and Ireland. To which is added the description of a large marine polype taken near the North Pole, by the whale-fishers, in the summer 1753, 1755 [A Description of the Mangostan and the Bread-fruit: The First, Esteemed One of the Most Delicious, the Other, the Most Useful of All the Fruits of the East Indies : to which are Added, Directions to Voyagers, for Bringing Over These and Other Vegetable Productions, which Would be Extremely Beneficial to the Inhabitants of Our West India Islands], 1775 postuumselt koos Daniel Charles Solander'iga (1733-1782) A Natural History of Many Uncommon and Curious Zoophytes, 1776 Selles artiklis on kasutatud ingliskeelset artiklit en:John Ellis (naturalist) seisuga 18.03.2017.
Vladimir Jevdokimov

Vladimir Jevdokimov (26. märts 1961 Kustanai – 18. märts 2017) oli vene mehaanikainsener. 2016. aasta 12. oktoobril süüdistas Vene Föderatsiooni uurimiskomisjon Jevdokimovit ametiseisundi kuritarvitamises ja organiseeritud kuritegelikku gruppi kuulumises, kuna väidetavalt olevat ta ettevõttelt МиГ varastanud rohkem kui 200 miljonit rubla. Jevdokimov eitas oma süüd ning soovis, et ta määrataks uurimise ajaks vangla asemel koduaresti ja vabastataks kautsjoni vastu. 2016. aasta 1. detsembril rahuldas Basmannõi kohus Jevdokimovi vahistamise otsuse. 2016. aasta 26. detsembril lükkas Basmannõi kohus tagasi Jevdokimovi advokaadi taotluse, milles too palus Jevdokimovi koduaresti määramist või 30 miljoni rubla suuruse kautsjoni vastu vabastamist, ning jättis vahistamisotsuse jõusse. Roskosmose peadirektor Igor Komarov taotles Jevdokimovi vabastamist, kuna tema sõnul on Jevdokimov riigiettevõttele kasulik ning tema süü pole seotud Roskosmose ametikohustustega. 2017. aasta 27. jaanuaril pikendas Basmannõi kohus Jevdokimovi vahistamisotsust sama aasta 30. aprillini. 2017. aasta 18. märtsil leiti Moskva põhjaosa vangla kongist Jevdokimovi surnukeha. Ta oli surnud rinda pussitamise tõttu. 1984 – Tšeljabinski Polütehnilise Instituudi masinaehituse eriala (doktorikraad) 1984–2005 kesk- ja erimasinaehituse valdkonna Vene riigiettevõtete erinevatel ametikohtadel (tuumatööstus) 2005–2007 ettevõtte Авиатехприемка esimene asedirektor 2007–2014 ettevõtte Авиатехприемка peadirektor 2014–2015 ettevõtte Объединенная ракетно-космическая корпорация peadirektori asetäitja kvaliteedi ja järjepidevuse küsimustes 2015–2016 ettevõtte Roskosmos tegevdirektor kvaliteedi ja järjepidevuse alal Roskosmose endine kõrge juht pussitati vanglas surnuks Postimees, 18. märts 2017 Биография Владимира Евдокимова RIA Novosti, 18. märts 2017 Roskosmose töötajate loend
Joachim Peiper

Joachim Peiper (30. jaanuar 1915 – 14. juuli 1976) oli Saksa sõjaväelane. Teise maailmasõja ajal oli ta Relva-SS-i ohvitser.
Eestlased Austrias

Eestlased Austrias on Austrias elanud või elavad eestlased. Austrias tegutseb 2002. aastal asutatud Salzburgi Eesti Selts. Austerlastest Eesti sõprade ühendamiseks tegutseb Austrias Viinis vastav selts. Eesti-Austria suhted https://web.archive.org/web/20170319112222/http://www.vm.ee/et/riigid/austria?display=relations (vaadatud 17.03.2017)